2012. aasta Eurovisiooni lauluvõistlus

Eurovisiooni lauluvõistlus 2012 oli 57. iga-aastane Eurovisiooni lauluvõistlus, mis toimus Aserbaidžaani pealinnas Bakuus Bakı Kristal Zalı kontserdihallis. Üritust korraldas kohalik avalik-õiguslik telekanal İTV, mis sai õiguse tänu aserite ansambli Ell & Nikki võidule Düsseldorfis toimunud 2011. aasta Eurovisiooni lauluvõistlusel. Võistlusel osales 42 riiki, sealhulgas uuesti ka Montenegro (osales viimati 2009. aastal). Lauluvõistluse poolfinaalid toimusid 22. ja 24. mail, finaal 26. mail 2012. Võitis Rootsi lauluga "Euphoria", kogudes 372 punkti. Eesti sai 6. koha. 2012. aasta võistlus toimus Bakuu Kristallhallis (aserbaidžaani: Bakı Kristal Zalı). 16. mail 2011, mõni päev pärast 2011. aasta võistluse võitmist teatasid korraldajad, et 2012. aasta võistluse jaoks ehitatakse Bakuu rahvuslipu väljaku lähedusse spetsiaalne 23 000 istekohaga kontserdikompleks. 2011. aasta augustis alustati seal Bakı Kristal Zalı ehitust. Kontserdihall kinnitati ametlikuks lauluvõistluse toimumiskohaks 25. jaanuaril 2012. Ürituse hüüdlauseks oli "Light your fire!" ("Süüta oma tuli!"), mis oli inspireeritud Aserbaidžaani hüüdnimest "Tulemaa". Vastavalt sellele oli ka ürituse visuaalse disaini keskmeks tulest ja leekidest inspireeritud tulelill. 57. Eurovisiooni lauluvõistluse õhtujuhid olid Leyla Əliyeva, Eldar Qasımov ja Nərgiz Birk-Petersen. Əliyeva on 1986. aastal sündinud tuntud Aserbaidžaani telesaatejuht. Hariduselt on ta muusik, lisaks tegeleb heategevusega ja toimetab moeajakirja. Qasımov on 22-aastane laulja ja näitleja. Ta oli 2011. aastal Aserbaidžaanile võidu toonud ansambli liige. Birk-Petersen on Aserbaidžaani telesaatejuht, kes on varem tegelenud modellindusega ja on hariduselt jurist. 29. juunil 2011 toimunud EBU referentsgrupi kohtumisel otsustati võtta kasutusele telefonihääletuse süsteem, mida kasutati enne 2010. aasta lauluvõistlust. Kui 2010. ja 2011. aasta lauluvõistlusel oli võimalik oma hääl anda telefonikõne või SMS-iga saate algusest saati kõigi esituste ajal, siis nüüd avati telefoniliinid pärast kõiki esitusi 15 minutiks. 2011. aasta novembris avalikustatud lauluvõistluse reglemendiga suurendati finaalis osalevate riikide arvu 26-ni (varem 25). Sinna hulka kuulusid suur viisik (Hispaania, Saksamaa, Prantsusmaa, Itaalia ja Suurbritannia), korraldajariik ning kümme edasipääsejat mõlemast poolfinaalist. 25. jaanuaril 2012 loositi Bakuus lauluvõistluse poolfinaalid. Kõigepealt loositi, millises poolfinaalis hääletavad automaatsed finalistid (Aserbaidžaan, Prantsusmaa, Saksamaa, Itaalia, Hispaania ja Suurbritannia). Ülejäänud riigid jagati eelmiste aastate hääletamistavade põhjal kuude gruppi, ennetamaks olukorda, kus ühes poolfinaalis osaleb palju üksteise poolt hääletavaid ühe piirkonna riike. Sealjuures selgitati välja, kas osaletakse esimeses või teises poolfinaalis, et delegatsioonidel oleks kergem majutust ja transporti planeerida. Saksa riiklik ringhääling ADR palus, et nad saaksid oma telesaadet puudutavatel põhjustel hääletada teises poolfinaalis. 42 riiki kinnitas oma osalust 2012. aasta Eurovisiooni lauluvõistlusel. Montenegro rahvusringhääling Radio Televizija Crna Gora (RTCG), mis viimati võttis osa lauluvõistlusest 2009. aastal, kinnitas oma osalust 2012. aasta võistlusel. Armeenia kinnitas esialgu osalemist 2012. aasta lauluvõistlusel, kuid väljendas muret esindajate ja delegaatide turvalisuse pärast Bakuus seoses käimasoleva sõjaga Mägi-Karabahhi üle korraldajamaa Aserbaidžaani ja Armeenia vahel. 7. märtsil 2012 anti teada, et Armeenia ei osale Eurovisiooni lauluvõistlusel. EBU sõnul tegid nemad ja korraldajad Aserbaidžaanis kõik, et Armeenia delegatsioon saaks osaleda. 16. detsembril 2011 teatas Poola rahvuslik telekanal TVP oma ametlikul Facebooki lehel, et ei osale 2012. aasta lauluvõistlusel. Seda kinnitati mõni päev hiljem, tuues põhjuseks rahalised raskused, mille tekitasid 2012. aasta Euroopa meistrivõistlused jalgpallis (mille üks korraldaja on Poola) ja 2012. aasta suveolümpiamängud. Esimene poolfinaal toimus 22. mail 2012 Aserbaidžaanis Bakuus. Osales 18 riiki, kellest finaali pääses 10. Hääletasid 21 riiki: osalevad riigid, Aserbaidžaan, Hispaania ja Itaalia. Iga riigi punktid selgitas välja telefonihääletus ja rahvuslik žürii. Žürii ja telefonihääletuse tulemuste punktid liideti ning tekkinud järjestuse alusel jagati esimesele kümnele punktid 1–8, 10 ja 12. Tekkinud viikide korral oli eelistatud telefonihääletusel kõrgemad punktid saanud riik. Teine poolfinaal toimus 24. mail 2012 Bakuus Aserbaidžaanis. Osales 18 riiki, millest finaali pääses 10. Hääletas 22 riiki: osalevad riigid, Prantsusmaa, Saksamaa ja Suurbritannia. Iga riigi punktid selgitas välja telefonihääletus ja rahvuslik žürii. Žürii ja telefonihääletuse tulemuste punktid liideti ning tekkinud järjestuse alusel jagati esimesele kümnele punktid 1–8, 10 ja 12. Tekkinud viikide korral olid eelistatud telefonihääletusel kõrgemad punktid saanud riik. ^ Laul sisaldab lisaks lauseid araabia, aseri, inglise, prantsuse, kreeka, itaalia, roma, serbohorvaadi, hispaania ja türgi keeles. Finaal toimus 26. mail 2012 Bakuus Aserbaidžaanis ning osales 26 riiki. Korraldajamaa Aserbaidžaan ja suure viisiku riigid (Hispaania, Itaalia, Prantsusmaa, Saksamaa, Suurbritannia) pääsesid automaatselt finaali. Kummastki poolfinaalist pääses finaali 10 riiki. Kokku osales hääletusel 43 riiki. Iga riigi punktid selgitas välja telefonihääletus ja rahvuslik žürii. Žürii ja telefonihääletuse tulemuste punktid liideti ning tekkinud järjestuse alusel jagati esimesele kümnele punktid 1–8, 10 ja 12. Ülevaade finaalis jagatud maksimumpunktidest (12 punkti). ""Евровидение-2012" пройдет в Баку". Pravda.ru (vene keeles). 15. mai 2011.{{netiviide}}: CS1 hooldus: tundmatu keel (link) "Eurovision Song Contest 2012 Grand Final". eurovision.tv (inglise keeles). EBU. Vaadatud 22. jaanuar 2012.{{netiviide}}: CS1 hooldus: tundmatu keel (link) Тарана Мустафаева (17. mai 2011). "Для "Евровидения-2012" будет построена новая арена?". anspress.com (vene keeles). Vaadatud 23. jaanuar 2012.{{netiviide}}: CS1 hooldus: tundmatu keel (link) "Baku starts laying fundament of place for holding Eurovision". abc.az (inglise keeles). Azerbaijan Business Center. 19. juuli 2011. Originaali arhiivikoopia seisuga 9. september 2011. Vaadatud 23. jaanuar 2012.{{netiviide}}: CS1 hooldus: tundmatu keel (link) Jarmo Siim (25. jaanuar 2012). "Crystal Hall approved as Eurovision 2012 venue". eurovision.tv (inglise keeles). Bakuu, Aserbaidžaan: EBU. Vaadatud 4. veebruar 2012.{{netiviide}}: CS1 hooldus: tundmatu keel (link) Jarmo Siim (25. jaanuar 2012). "Baku 2012: Light your fire!". eurovision.tv (inglise keeles). Bakuu, Aserbaidžaan: EBU. Vaadatud 21. mai 2012.{{netiviide}}: CS1 hooldus: tundmatu keel (link) Jarmo Siim (16. aprill 2012). "Eldar, Nargiz, Leyla to host Eurovision 2012". eurovision.tv (inglise keeles). Bakuu, Aserbaidžaan: EBU. Vaadatud 21. mai 2012.{{netiviide}}: CS1 hooldus: tundmatu keel (link) Sietse Bakker (29. juuni 2011). "EBU restores televoting window as from 2012". eurovision.tv (inglise keeles). Genf, Šveits: EBU. Vaadatud 23. jaanuar 2012.{{netiviide}}: CS1 hooldus: tundmatu keel (link) "Extracts from the 2012 Eurovision Song Contest Rules" (PDF). eurovision.tv (inglise keeles). Genf, Šveits: EBU. 24. november 2011. Vaadatud 23. jaanuar 2012.{{netiviide}}: CS1 hooldus: tundmatu keel (link) Jarmo Siim (7. märts 2012). "Armenia withdraws from Eurovision 2012". eurovision.tv (inglise keeles). Genf, Šveits: EBU. Vaadatud 7. märts 2012.{{netiviide}}: CS1 hooldus: tundmatu keel (link) Artur Dzięgielewski (12. detsember 2011). "Montenegro: RTCG selects Rambo Amadeus for Baku!". eurovision-contest.eu (inglise keeles). Vaadatud 23. jaanuar 2012.{{netiviide}}: CS1 hooldus: tundmatu keel (link) "Դիմումը չի նշանակում, որ Հայաստանը կմասնակցի «Եվրատեսիլին». Գոհար Գասպարյան". epress.am (armeenia keeles). 17. jaanuar 2012. Vaadatud 23. jaanuar 2012.{{netiviide}}: CS1 hooldus: tundmatu keel (link) "22.05.2012 22:00 – Eurovisiooni lauluvõistlus 2012". etv.err.ee. 22. mai 2012. Originaali arhiivikoopia seisuga 15.11.2012. Vaadatud 23. mai 2012. "Scoreboard: Eurovision Song Contest 2012 Final". Eurovision.tv (inglise keeles). EBU. Vaadatud 26. mail 2011.{{netiviide}}: CS1 hooldus: tundmatu keel (link) Eurovisiooni lauluvõistluse ametlik koduleht (inglise keeles) Eurovisioon.ee